Document ID: /roh_data/filtered/fineweb-2-filterrobots_roh.jsonl.gz/13023

Entaifer l'emprim mez onn ha l’apparat ch’è installà sin l’autostrada A2 dasper da Balerna datiers da Chiasso purtà entradas da otg milliuns francs, communitgescha la polizia chantunala tessinaisa. Sin il traject è la limita da spertadad 100 km/h. Dal schaner fin il zercladur ha l'apparat registrà passa 68'000 surpassaments, quai communitgescha la polizia chantunala dal Tessin. En bunamain 3'200 cas èn ils surpassaments stads grevs fin fitg grevs.
RR novitads 16:00